# data[].attributes.body
Soc l'Alba i treballo a l'escola Les Vinyes, de Sant Cugat Sesgarrigues, un poble del Penedès.
Aquest curs finalitzo el meu càrrec com a directora de l'escola. Per estar al dia sobre les noves oportunitats digitals, he pres la decisió en formar-me per poder aprendre i millorar en l'ensenyament a les aules.
Soc mestra d'infantil i primària i l'escola vam començar a transformar els espais i les metodologies abans de la pandèmia, però ho vam paralitzar per motius obvis. Espero poder tornar a l'aula i continuar amb l'aplicació que vam iniciar i que la formació em doni ales per créixer.

# data[].attributes.body
A l'escola on treballo fa uns anys vam fer una inversió en mobiliari per crear espais agradables i confortables. Tenim una zona de conversa amb una estora i coixins, zones d'emmagatzematge, zones de treball en grup, zones d'exposició...

Les aules són bastant àmplies i tenim la sort de tenir grups reduïts.

Les aules tenen força llum natural, totes elles tenen bona ventilació, cortines i persianes, per poder adequar en cada moment la llum que necessitem.

Pel que fa als dispositius, totes les aules tenen pantalla interactiva, pissarra blanca o de guix i ordinadors de sobretaula. A més, comptem amb portàtils i tauletes que en poden fer ús tots els alumnes.

Els espais comuns també els aprofitem, així com els passadissos.

La decoració de les aules i els passadissos són molt riques, ja que cada tutora té llibertat per exposar el que es fa i els alumnes són els protagonistes.

De moment, tot el que hi ha m'està bé, pel fet que és una escola viva, amb moviment de mobiliari si és necessari, amb recursos i exposicions agradables a la vista...

# data[].attributes.body
- Taules plegables

- Taules rodones

- Cadires amb rodes per facilitar els desplaçaments

- Dispositius electrònics i informàtics de nova generació (però ens falta formació)

# data[].attributes.body
- Formació del personal docent en noves metodologies, la pràctica a l'aula amb acompanyament i mirada més sistèmica. Els formadors han de tenir experiència i capacitat, amb un sou i el seu reconeixement merescut.
- Espais de lliure circulació, amb alumnat que es pugui moure en funció de les seves necessitats, les inquietuds i la satisfacció personal.
- Oferir diferents propostes a través del joc, de reptes, de materials físics o tecnològics, per poder motivar a l'alumnat a créixer com a persones i saber adaptar-se a les noves circumstàncies.
- Potenciar la companyonia, les hores de conversa pedagògica, de coordinacions amb altres mestres de nivells diferents...
- Adquisició de material natural, sostenible, sensible a la diferència que hi ha entre l'alumnat, que sigui ric i amb diferents possibilitats de treball.
- Inversió en mobiliari que sigui fàcil de moure, de traslladar, d'apartar, per crear nous espais de treball adequats a cada situació.

# data[].attributes.body
Com ens pot ajudar...?

a) l´ús de la tecnologia

b) la distribució de l'aula

c) les noves metodologies del s. XXI?

L'ús de la tecnologia ens pot ajudar en molts aspectes, ja que la societat en la qual vivim ha avançat i ens podem moure amb molta més agilitat. El coneixement no el té el mestre, sinó que a través de la tecnologia podem cercar informació, podem crear contingut, podem treballar virtualment, podem relacionar-nos... Només ens cal tenir els coneixements mínims per saber fer un bon ús de la tecnologia. El canvi és constant i hem d'estar a l'alçada.

De la mateixa manera, la distribució a l'aula és primordial. Hem de transformar els espais per adaptar-nos a les edats, als materials, a les necessitats, a les dificultats d'aprenentatge dels alumnes. Ens ajudarà a tenir en ordre els espais, amb el material necessari, ni amb excés ni amb mancança, a organitzar-nos per treballar en grups, amb autonomia i amb un bon ambient de treball.

I com no, les noves metodologies, o no tan noves, però que són vàlides per un aprenentatge competencial, significatiu, lliure i productiu. El canvi principal és en la tasca del mestre, ja que ha de motivar a l'alumnat per treballar i aprendre, que valori i tingui criteri, que raoni i sigui crític, que s'avaluï i que avaluï als companys...

# data[].attributes.body
a) Per què hauríem de de canviar els espais d'aprenentatge?

- quan es van dissenyar... es feien servir les TIC aleshores?

- han canviat els centres al mateix ritme que ha canviat la societat?

- l'aula tradicional: el professor davant i els alumnes en files mirant el professor, en una sola direcció... fomenta els enfocaments didàctics innovadors?

b) Quin tipus d'aula ens fa falta?

c) Qui s'ha d'implicar en aquest canvi?

Els espais d'aprenentatge són la clau per poder enfocar l'ensenyament cap a una educació més competencial, que l'alumne sigui el protagonista del seu procés, que l'autonomia sigui una habilitat per la vida i la creativitat una eina per superar-se dia a dia.

Els espais, per sort, han anat evolucionant, encara que hi ha resistències entre algun tipus de professorat.

La formació dels professionals de l'educació és la clau, per trencar amb espais tradicionals i metodologies estàtiques i dirigides pel mestre.

És cert que les noves tecnologies han facilitat el canvi de mentalitat, però ens cal una formació per reciclar-nos i aprendre a fer ús d'algunes noves eines i maquinària informàtica.

Ens faria falta una aula més viva, oberta, dinàmica, amb espais diversos, però sense sobrecarregar per no distorsionar l'aprenentatge.

La implicació ha de venir des del departament, amb un bon lideratge, oferint formació i incentivant amb reconeixement el que estem fent. Per altra banda, el professorat ha d'estar disposat a fer aquests canvis. I per acabar, les famílies ho han de validar i veure amb bons ulls. Si aquesta combinació no funciona, no serà possible fer les transformacions.

# data[].attributes.body
- Sempre és possible, en tots els àmbits, matèries, ...?

- Tenim alguns exemples de com fer-ho?

El paper del docent és diferent del que coneixem de l'ensenyament tradicional. Ara, el mestre ha de ser un guia per obrir camins, donar oportunitats, fer reflexionar i arribar a les seves conclusions. És possible a qualsevol àrea, matèria o àmbit. Només cal planificar amb anterioritat la intenció, l'objectiu i portar-ho a la pràctica, sabent que la classe pot agafar un caire que el docent no esperava. Hem de ser flexibles i aprofitar les oportunitats.

Per la meva formació i dedicació, amb la universitat autònoma de Barcelona, puc assegurar que la seva filosofia d'educació va per aquí. Amb l'ICE he continuat mantenint contacte, ja que és l'estil de vida que m'agrada per dur a terme a l'aula, a l'escola, a l'ensenyament. He assistit a jornades referents a la transformació de l'aula, de l'enfocament globalitzat, del treball competencial, de la mirada amorosa a l'alumnat...

# data[].attributes.body
Aquest disseny d'aula té en compte els diferents espais necessaris per a una aula del futur.
A la dreta de la porta d'entrada hi ha un espai d'interacció, per treballar en grup, en taules rodones.
Al davant, un d'intercanvi, per compartir, col·laborar... amb la comoditat dels sofàs.
Al centre de l'aula, hi ha unes taules mòbils per desenvolupar, planificar, dissenyar, programar...
A la dreta hi trobem la zona de creació, per explorar, inventar i deixar volar la imaginació. Comptem amb dispositius mòbils, robots, impressora 3D...
I al davant d'aquesta zona hi tenim un espai per presentar, escoltar, debatre... Ho tenim equipat amb una pantalla interactiva, ordinadors de sobretaula, càmera de vídeo, ulleres de realitat virtual i un kit de croma.

# data[].attributes.body
El futur està present. Per poder visualitzar en el futur, cal tocar de peus a terra, valorar del que disposem i focalitzar-nos en les millores.
L'espai, la metodologia i la tecnologia. Tenir clar els objectius, quines metotologies seguir, quins recursos tecnològics utilitzar, en l'espai flexible i amb una finalitat pedagògica.
Equip impulsor. Amb l'equip de mestres hem de crear la necessiat de la transformació, per crear aules del futur per al present. Amb una comunitat implicada i amb assessorament.
Què ha de tenir en compte l'aula del futur? Ha d'integrar diferents tecnologies digitals a l'aula, amb metodologies actives, aprofitant els diferents espais del centre.
Com es pot garantir? Creant espais amb mobilitari i tecnologies que ajudin a crear, desenvolupar, interactuar, investigar, presentar...
Com es pot organitzar l'alumnat? A través del mètode Agile s'autoregulen i s'autogestionen, amb l'acompanyament de l'adult. D'aquesta manera saber què han de fer, el que tenen en progés, el que han de revisar i el que tenen fet.
A tenir en compte: una aula gran al servei dels projectes, lluminositat natural, control de llums, distribució dels espais per organitzar-se en diferents grups (parelles, petit grup, gran grup...), megafonia a l'aula, mobiliari de diferent tipologia, adaptable a les necessitats, cadires apilables...

# data[].attributes.body
A part de les zones de treball, l'ambientació és important, per això tenim mobiliari ergonòmic i mòbil, vegetació a l'aula...
Fomentem les pràctiques pedagògiques que afavoreixen el treball individual, en petit grup, en gran grup, per pensar i reflexionar, interactuar i debatre, escoltar i presentar...

# data[].attributes.body
Comptem amb dispositius varis, amb una bona connectivitat, amb les aplicacions necessàries per fomentar la investigació, la creació, la inclusió...
La llum natural i la ventilació, afavoreixen la concentració de l'alumnat.
Amb llum artificial de diferent intensitat per graduar a les necessitats.